Diari Oficial de la Generalitat Valenciana


Sumari del DOGV 2052, del 23-06-1993 (1993/828415)

RESOLUCIÓ de 10 de maig de 1993, del President de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 2 d'abril de 1993 relatiu l'aprovació definitiva de la modificació puntual de les normes subsidiàries de Rojales, que consisteix en la reclassificació de sòl no urbanitzable a sòl apte per a urbanitzar, sector L.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2052

Data del DOGV
:   23-06-1993

Secció del DOGV
:   ALTRES DISPOSICIONS

Número del document
:   1993/828415


Data del document
:   10-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de maig de 1993, del President de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 2 d'abril de 1993 relatiu a l'aprovació definitiva de la modificació puntual de les normes subsidiàries de Rojales, que consisteix en la reclassificació de sòl no urbanitzable a sòl apte per a urbanitzar, sector L.  
La Comissió Territorial d'Urbanisme, en la sessió del 2 d'abril de 1993, a la vista de l'expedient de referència i basant-se en els següents:  
1. L?ajuntament, en la sessió plenària de 26 de setembre de 1991, va acordar-ne l'aprovació provisional, després d'haver complert els tràmits d'aprovació inicial i d'exposició pública, mitjançant uns anuncis apareguts en el Butlletí Oficial de la Província i en un dels diaris de més difusió provincial.  
2. La Comissió Territorial d'Urbanisme d'Alacant, en la sessió del dia 15 d?abril de 1992, va acordar suspendre l'aprovació definitiva de l?expedient de referència fins que s'esmenassen determinades deficiències, que es van comunicar a l'ajuntament.  
3. L'ajuntament, amb data 25 de febrer de 1993, trameté una nova documentació per esmenar les deficiències assenyalades per la comissió, la qual fou aprovada provisionalment en la sessió plenària municipal de 19 de novembre de 1992, després d'haver sotmès l?expedient a un nou període d'exposició pública.  
4. La documentació la integren una memòria informativa i justificativa, uns plànols d'informació i d'ordenació, unes normes urbanístiques i un estudi d'impacte ambiental.  
5. La finalitat d'aquesta modificació és la reclassificació d'uns terrenys de 10,25 hectàrees de superfície, els quals es fan passar de sòl no urbanitzable a sòl apte per a urbanitzar amb usos industrials, d'emmagatzematge i comercial. Es fixen com a paràmetres per al desenvolupament del nou sector proposat un aprofitament màxim de 2 m3/m2, una parcel·la mínima de 400 m2 i una tipologia d'edificació aïllada. La proposta la justifica la necessitat d'adequar l'estructura econòmica de la zona, que s'intenta fer-la passar de l'actual sector primari al desitjable sector terciari de serveis.  
6. Hi ha en l?expedient, de conformitat amb el que estableix en la Llei 2/89, de 3 de març, de la Generalitat Valenciana, sobre Impacte Ambiental, i en el Reglament d'Impacte Ambiental, aprovat pel Decret 162/90, de 15 de octubre, del Consell de la Generalitat Valenciana, una declaració d'impacte ambiental de la Conselleria de Medi Ambient.  
Igualment hi ha en l?expedient, de conformitat amb el que disposa en la Llei 6/91, de 27 de març, de la Generalitat Valenciana, sobre Carreteres de la Comunitat Valenciana, un informe dels serveis tècnics de carreteres de la Conselleria d'Obres Públiques, Urbanisme i Transports, de caràcter favorable.  
Consideracions tècnico-jurídiques  
1. La tramitació s'estima correcta d'acord amb el que estableix l'article 114, per remissió del 128.1, del text refós de 1992 i els articles del 125 al 130 del Reglament de Planejament, per remissió del 161.1 del mateix text legal.  
2. La documentació s'estima completa de conformitat amb l'article 80.2 del text refós de 1992 i l'article 97 del Reglament de Planejament.  
3. Si bé la declaració d'impacte ambiental de la Conselleria de Medi Ambient es considera acceptable només a l'efecte ambiental, s'hi assenyalen aquestes condicions que cal complir:  
a) El pla parcial que desenvolupe el sector prendrà les mesures necessàries per a una depuració de les aigües.  
b) Caldrà complir en l?ús o emmagatzematge dels productes o de les matèries tòxiques, el que disposa la legislació específica de residus tòxics i perillosos (Llei 20/86, de 14 de maig, i reglament que la desplega).  
c) Quant a les edificacions, es recomana no construir soterranis i semi-soterranis i es considera la possibilitat d'elevar-los a una alçada de mig metre, més o menys, i també es recomana en l'informe tramés pel Servei de Protecció Civil.  
Així mateix caldrà establir la condició inclosa en l'informe tramés a l'ajuntament pel Director Territorial de Medi Ambient d'Alacant, el dia 25 de gener de 1993, que diu literalment:  
«No es podran abocar directament la xarxa de clavegueres els efluents industrials originats per indústries insalubres o nocives d?índex mitjà o alt, tal com estableix el Decret 54/90, que aprova el Nomenclàtor d'Activitats Molestes, Insalubres, Nocives i Perilloses, sinó que s'han de tractar prèviament fins que siguen assimilables a abocaments orgànics».  
4. Les determinacions contingudes en aquest expedient, sense perjudici del que s'assenyala en la consideració anterior, s'estimen correctes una vegada esmenades per l'ajuntament les deficiències contingudes en l'anterior acord de la comissió. Les alteracions de les determinacions establertes en el planejament que es modifica cal enquadrar-les en el supòsit establert en l'article 126.5 del text refós de 1992, i l'article 154.4 del Reglament de Planejament.  
5. La Comissió Territorial d'Urbanisme és competent per a l'adopció d'aquest acorda en virtut del que disposa l'article 118, per remissió de l'article 128 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny i els articles 5 i 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, va acordar aprovar definitivament la modificació puntual de les normes subsidiàries de Rojales que consisteix en la reclassificació de sòl no urbanitzable a sòl apte per a urbanitzar, sector L, i se'n supedita la publicació i, per tant, l?eficàcia fins que s'incorporen a la normativa del present expedient les condicions imposades per la Conselleria de Medi Ambient en la declaració d'impacte ambiental i en l?informe posterior, que es recullen en la tercera consideració d'aquest acord i que a continuació es transcriuen:  
a) El pla parcial que desenvolupe el sector adoptarà les mesures necessàries per a una depuració de les aigües.  
b) Caldrà complir en l?ús o emmagatzematge dels productes o matèries tòxiques, el que disposa la legislació específica de residus tòxics i perillosos (Llei 20/86, de 14 de maig, i el reglament que la desplega).  
c) Quant a les edificacions es recomana no construir soterranis i semi-soterranis i considera la possibilitat d'elevar-los a una alçada d'aproximadament mig metre, tal com es recomana en l?informe tramés pel Servei de Protecció Civil.  
d) «No podrà abocar-se directament a la xarxa de clavegueres els efluents industrials originats per indústries insalubres o nocives d'índex mitjà o alt, tal com estableix el Decret 54/90 que aprova el Nomenclàtor d'Activitats Molestes, Insalubres, Nocives i Perilloses, que hauran de ser tractats prèviament fins que siguen assimilables a abocaments orgànics».  
Vist l'acord adoptat per la Comissió Territorial d'Urbanisme en la sessió de 2 d'abril de 1993 que va aprovar definitivament l?expedient de referència i se'n supeditava la publicació al compliment de certes condicions, i a la documentació presentada per l'ajuntament amb data 3 de maig de 1993 que compleix en tots els punts l'acord de la comissió, resolc:  
Ordenar la publicació immediata de l?esmentat acord d'aprovació definitiva a l?efecte de l?entrada en vigor, i es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sól i Ordenació Urbana, de 26 de juny de 1992, i notificar el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 10 de maig de 1993.- El President de la Comissió Territorial d'Urbanisme: Gerardo-Roger Fernández Fernández.